15. júní

15. júní er 166. dagur ársins (167. á hlaupári) samkvæmt gregoríska tímatalinu. 199 dagar eru eftir af árinu.

Atburðir 
 1158 - Skálholtsdómkirkja (Klængskirkja) var vígð.
 1215 - Jóhann landlausi, Englandskonungur, neyddist til að setja innsigli sitt á réttindaskrá landeigenda, Magna Carta.
 1219 - Valdimar sigursæli, Danakonungur, lagði Eistland undir sig.
 1520 - Leó 10. páfi gaf út páfabulluna Exsurge Domine, þar sem hann hótaði Marteini Lúther bannfæringu.
 1626 - Karl 1. Englandskonungur leysti enska þingið upp.
 1667 - Franski læknirinn Jean-Baptiste Denys framkvæmdi fyrstu blóðgjöfina.
 1752 - Benjamin Franklin uppgötvaði að elding er rafmagn.
 1829 - Kambsránsmenn voru dæmdir í hæstarétti og hlutu sex þeirra hýðingu (allt að 81 högg) en einn var dæmdur í ævilanga þrælkunarvinnu.
 1867 - Siglingafélagið Yacht Club de France var stofnað í París.
 1926 - Almannafriður á helgidögum þjóðkirkjunnar var lögfestur.
 1926 - Dönsku konungshjónin lögðu hornstein að byggingu Landspítala Íslands sem konur beittu sér fyrir í tilefni af kosningarétti sínum.
 1952 - Byggðasafn var opnað í Glaumbæ í Skagafirði.
 1954 - Knattspyrnusamband Evrópu var stofnað í Basel í Sviss.
 1977 - Fyrstu lýðræðislegu kosningarnar á Spáni voru haldnar eftir lát Francisco Franco.
 1978 - Hussein Jórdaníukonungur giftist Lisa Halaby sem tók sér nafnið Noor drottning.
 1978 - Forseti Ítalíu, Giovanni Leone, sagði af sér eftir að hafa verið bendlaður við Lockheed-hneykslið.
 1981 - Garðar Cortes óperusöngvari fékk Bjarsýnisverðlaun Brøstes þegar þau voru veitt í fyrsta sinn.
 1985 - Á Bæ í Lóni var afhjúpaður minnisvarði um Úlfljót lögsögumann, sem tók saman fyrstu lög íslenska þjóðveldisins.
 1985 - Teiknimyndagerðin Studio Ghibli var stofnuð í Tókýó.
 1987 - Fiskmarkaðurinn í Hafnarfirði hélt fyrsta uppboðið á ferskum fiski á Íslandi og þótti þetta merk nýjung.
 1991 - Annað stærsta eldgos 20. aldar varð í Pínatúbó á Filippseyjum.
 1993 - Mikligarður, verslunarmiðstöð við Holtagarða, varð gjaldþrota.
 1994 - Bandaríska teiknimyndin Konungur ljónanna var frumsýnd.
 1996 - Sprengjuárásin í Manchester 1996: 200 særðust og stór hluti af miðborg Manchester eyðilagðist þegar sprengja á vegum IRA sprakk.
 2001 - Bandaríska teiknimyndin Atlantis: Týnda borgin var frumsýnd.
 2001 - Samvinnustofnun Sjanghæ var stofnuð.
 2007 - 15 áhorfendur á Heineken Jammin' Festival í Mestre á Ítalíu slösuðust þegar skýstrokkur olli hruni bygginga. 
 2010 - Nýr meirihluti Besta flokksins og Samfylkingar tók við völdum í borgarstjórn Reykjavíkur. Jón Gnarr var kjörinn borgarstjóri.
 2020 - Hæstiréttur Bandaríkjanna komst að þeirri niðurstöðu að ólöglegt væri að segja upp starfsfólki á grundvelli kynhneigðar eða kyngervis.
 2020 - Að minnsta kosti 15 hermenn létu lífið í átökum milli Indverja og Kínverja við landamæri ríkjanna í Galwan-dalnum.
 2020 - Tyrkneskar og íranskar hersveitir hófu loftárásir á hersveitir Kúrdíska verkamannaflokksins í Íraska Kúrdistan.

Fædd 
 1330 - Svarti prinsinn, Játvarður, sonur Játvarðs 3. Englandskonungs (d. 1376).
 1479 - Lisa del Giocondo, talin fyrirmyndin að Mónu Lísu (d. 1542).
 1594 - Nicolas Poussin, franskur listamaður (d. 1665).
 1631 - Jens Juel, danskur stjórnmálamaður (d. 1700).
 1843 - Edvard Grieg, norskt tónskáld (d. 1907).
 1852 - Daniel Burley Woolfall, enskur forseti FIFA (d. 1918).
 1882 - Ion Antonescu, forsætisráðherra Rúmeníu (d. 1946).
 1894 - Trygve Gulbranssen, norskur rithöfundur (d. 1962).
 1914 - Júríj Andropov, aðalritari sovéska kommúnstaflokksins (d. 1984).
 1920 - Alberto Sordi, ítalskur leikari (d. 2003).
 1927 - Hugo Pratt, ítalskur myndasöguhöfundur (d. 1995).
 1933 - Yasukazu Tanaka, japanskur knattspyrnumaður.
 1943 - Poul Nyrup Rasmussen, forsætisráðherra Danmerkur.
 1944 - Sigrún Magnúsdóttir, íslenskur stjórnmálamaður.
 1946 - Alvis Vitolinš, lettneskur skákmeistari (d. 1997).
 1947 - Pétur Gunnarsson, íslenskur rithöfundur.
 1949 - Jim Varney, bandarískur gamanleikari (d. 2000).
 1952 - Sigurjón Sighvatsson, íslenskur kvikmyndaframleiðandi.
 1953 - Xi Jinping, forseti Kina.
 1954 - Jim Belushi, bandariskur leikari og uppistandari.
 1954 - Paul Rusesabagina, rúandskur hótelstjóri.
 1964 - Courteney Cox, bandarísk leikkona.
 1964 - Michael Laudrup, danskur knattspyrnuleikari.
 1967 - Máni Svavarsson, Íslenskur tónlistarmaður.
 1969 - Ice Cube, bandarískur söngvari og leikari.
 1969 - Oliver Kahn, þýskur knattspyrnumaður.
 1969 - Bashar Warda, íraskur biskup.
 1970 - Leah Remini, bandarísk leikkona.
 1971 - Þorvaldur Lúðvík Sigurjónsson, íslenskur viðskiptafræðingur.
 1971 - Rakel Þorbergsdóttir, íslenskur fréttastjóri. 
 1973 - Tore André Flo, norskur knattspyrnumaður.
 1973 - Neil Patrick Harris, bandarískur leikari.
 1980 - Iker Romero, spænskur handknattleiksmaður.
 1987 - Junya Tanaka, japanskur knattspyrnumaður.
 1992 - Mohamed Salah, egypskur knattspyrnuleikari.
 2015 - Nikulás prins af Svíþjóð.

Dáin 
 1184 - Magnús Erlingsson, Noregskonungur (f. 1156).
 1246 - Friðrik 2., hertogi af Austurríki (f. 1210).
 1467 - Filippus 3., hertogi af Búrgund (f. 1396).
 1783 - Ludvig Harboe, biskup á Íslandi (f. 1709).
 1849 - James K. Polk, 11. forseti Bandaríkjanna (f. 1795).
 1945 - Carl Gustaf Ekman, sænskur stjórnmálamaður (f. 1872).
 1996 - Ella Fitzgerald, bandarísk söngkona (f. 1917).
 1996 - Engel Lund, dönsk-íslensk söngkona og tónlistarkennari (f. 1900).
 2014 - Casey Kasem, bandarískur leikari (f. 1932).

Júní